Հալէպահայ գաղութը զանազան ցնցումներ ապրեցաւ, բայց ան պատմական գաղութ է: Մենք հոս բնաւ չենք զգացած որ հայրենիքէն դուրս կ’ապրինք, ունինք մեր դպրոցներն ու միութիւնները: Հալէպի մէջ արդէն Հայաստան ունէինք: ՀՄԸՄ-Ի դերը շատ մեծ եղած է գաղութի զաւակներուն, յատկապէս պատանիներուն եւ երիտասարդներուն ազգային դաստիարակութեան մէջ: Ես լաւատես եմ, որովհետեւ յոռետեսութիւնը յոյսի անջատումն է եւ վստահ եմ, որ Հալէպ պիտի բարգաւաճի ու իր նախկին եռանդը վերագտնէ: